GREEK SUPREME COURT DECISION

Decision ID: 886/2024
Decision Number: 886
Decision Year: 2024
Department: Ποινικό (Ζ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Αλεξάνδρα Αποστολάκη, Προεδρεύουσα Αρεοπαγίτη (η οποία ορίστηκε με την υπ'αριθμ. 97/2024 πράξη της Προέδρου του Αρείου Πάγου) - Εισηγήτρια, Σπυρίδωνα Κουτσοχρήστο, Γεώργιο Παπαγεωργίου, Φώτιο Μουζάκη και Αικατερίνη Χονδρορίζου, Αρεοπαγίτες. Συνήλθε σε δημόσια συνεδρίαση στο Κατάστημά του στις 22 Μαΐου 2024, με την παρουσία του Αντεισαγγελέως του Αρείου Πάγου Γεώργιου Οικονόμου (γιατί κωλύεται ο Εισαγγελέας) και της Γραμματέως Ε. Κ., για να δικάσει την αίτηση των αναιρεσειόντων - κατηγορουμένων: 1.Ε. Σ. του Μ. και 2.Π. Σ. του Θ., κατοίκων ..., οι οποίοι δεν παραστάθηκαν, για αναίρεση της υπ'αριθμ. 23/2024 απόφασης του Τριμελούς Πλημμελειοδικείου Κυπαρισσίας. Το Τριμελές Πλημμελειοδικείο Κυπαρισσίας με την ως άνω απόφασή του διέταξε όσα λεπτομερώς αναφέρονται σ' αυτή, και oι αναιρεσείοντες - κατηγορούμενοι ζητούν την αναίρεση αυτής, για τους λόγους που αναφέρονται στην από 26 Φεβρουαρίου 2024 αίτησή τους αναιρέσεως, η οποία ασκήθηκε με δήλωση ενώπιον του Γραμματέα του Πρωτοδικείου Κυπαρισσίας, Σ. Ρ., έλαβε αριθμό 1/2024 και η οποία καταχωρίστηκε στο οικείο πινάκιο με τον αριθμό 297/2024. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναιρέσεως και να επιβληθούν τα έξοδα στους αναιρεσείοντες.

Judges: Αλεξάνδρα Αποστολάκη, Προεδρεύουσα Αρεοπαγίτη - Εισηγήτρια, Σπυρίδωνα Κουτσοχρήστο, Γεώργιο Παπαγεωργίου, Φώτιο Μουζάκη, Αικατερίνη Χονδρορίζου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Αλεξάνδρα Αποστολάκη, Προεδρεύουσα Αρεοπαγίτη (η οποία ορίστηκε με την υπ'αριθμ. 97/2024 πράξη της Προέδρου του Αρείου Πάγου) - Εισηγήτρια, Σπυρίδωνα Κουτσοχρήστο, Γεώργιο Παπαγεωργίου, Φώτιο Μουζάκη και Αικατερίνη Χονδρορίζου, Αρεοπαγίτες. Συνήλθε σε δημόσια συνεδρίαση στο Κατάστημά του στις 22 Μαΐου 2024, με την παρουσία του Αντεισαγγελέως του Αρείου Πάγου Γεώργιου Οικονόμου (γιατί κωλύεται ο Εισαγγελέας) και της Γραμματέως Ε. Κ., για να δικάσει την αίτηση των αναιρεσειόντων - κατηγορουμένων: 1.Ε. Σ. του Μ. και 2.Π. Σ. του Θ., κατοίκων ..., οι οποίοι δεν παραστάθηκαν, για αναίρεση της υπ'αριθμ. 23/2024 απόφασης του Τριμελούς Πλημμελειοδικείου Κυπαρισσίας. Το Τριμελές Πλημμελειοδικείο Κυπαρισσίας με την ως άνω απόφασή του διέταξε όσα λεπτομερώς αναφέρονται σ' αυτή, και oι αναιρεσείοντες - κατηγορούμενοι ζητούν την αναίρεση αυτής, για τους λόγους που αναφέρονται στην από 26 Φεβρουαρίου 2024 αίτησή τους αναιρέσεως, η οποία ασκήθηκε με δήλωση ενώπιον του Γραμματέα του Πρωτοδικείου Κυπαρισσίας, Σ. Ρ., έλαβε αριθμό 1/2024 και η οποία καταχωρίστηκε στο οικείο πινάκιο με τον αριθμό 297/2024. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναιρέσεως και να επιβληθούν τα έξοδα στους αναιρεσείοντες.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' του ΚΠοινΔ, ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους στο ακροατήριο του Δικαστηρίου του Αρείου Πάγου, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166 του ίδιου Κώδικα, κατά δε τη διάταξη του άρθρου 514 εδ. α' του ΚΠοινΔ, αν ο αναιρεσείων δεν εμφανιστεί, η αίτησή του απορρίπτεται, ως ανυποστήρικτη. Από τις διατάξεις αυτές, σε συνδυασμό και προς εκείνη της παρ. 3 του άνω άρθρου 512 του ΚΠοινΔ, προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα για να παραστεί, η αίτηση αναίρεσης απορρίπτεται ως ανυποστήρικτη και επιβάλλονται στον αναιρεσείοντα τα δικαστικά έξοδα. Στην προκειμένη περίπτωση, η με αριθμό 1/26-02-2024 αίτηση των αναιρεσειόντων 1) Ε. συζ. Π. Σ., το γένος Μ. Λ., και 2) Π. Σ. του Θ. για αναίρεση της με αριθμ. 23/2024 απόφασης του Τριμελούς Πλημμελειοδικείου Κυπαρισσίας, που δίκασε ως δευτεροβάθμιο δικαστήριο, με την οποία απόφαση καταδικάστηκαν για την αξιόποινη πράξη του άρθρου 94 παρ. 8 α' εδ. α' του Ν. 4495/2017 σε συνδ. με τα άρθρα 29 παρ. 1 και 81 παρ. 1α' του ίδιου νόμου (εκτέλεση αυθαίρετων οικοδομικών εργασιών από ιδιοκτήτες ακινήτου), σε ποινή φυλάκισης έξι (6) μηνών και χρηματική ποινή πέντε χιλιάδων (5.000) ευρώ με τριετή αναστολή της ποινής φυλάκισης, εισήχθη προς εκδίκαση ενώπιον του παρόντος Δικαστηρίου. Από τα δύο (2) από 04-04-2024 αποδεικτικά επίδοσης της Α. Σ., Επιμελήτριας της Εισαγγελίας του Αρείου Πάγου, προκύπτει, ότι οι αναιρεσείοντες κλητεύθηκαν από τον Εισαγγελέα του Αρείου Πάγου, με την υπ' αριθμ. 297/27-03-2024 κλήση του, που επιδόθηκε νομότυπα και εμπρόθεσμα με παράδοση στον ενήλικο σύνοικο της πρώτης αναιρεσείουσας Π. Σ. (σύζυγο αυτής) και στα χέρια του δεύτερου αναιρεσείοντος αντίστοιχα, κατά τα άρθρα 155 παρ. 2, 161, 162 και 166 του ΚΠοινΔ, προκειμένου να εμφανισθούν στην αναφερόμενη στην αρχή της παρούσας συνεδρίαση, προς υποστήριξη της κρινόμενης αίτησής τους. Εντούτοις, κατά την ως άνω δικάσιμο και κατά την εκφώνηση της υπόθεσης στη σειρά της από το σχετικό έκθεμα οι αναιρεσείοντες δεν εμφανίστηκαν στο ακροατήριο του Δικαστηρίου τούτου με συνήγορο ούτε εκπροσωπήθηκαν από πληρεξούσιο δικηγόρο. Με τα δεδομένα αυτά και, εφόσον: α) οι αναιρεσείοντες κλητεύθηκαν νομότυπα και εμπρόθεσμα, όπως προαναφέρθηκε, για να παρασταθούν δια συνηγόρου στο ακροατήριο του Δικαστηρίου του Αρείου Πάγου (Ποινικό Τμήμα) κατά τη στην αρχή της παρούσας αναφερομένη δικάσιμο, με τη μνεία ότι, όπως βεβαιώνεται στα άνω αποδεικτικά επίδοσης, αν δεν παραστούν στη δίκη με συνήγορο, η αναίρεσή τους θα απορριφθεί ως ανυποστήρικτη, και β) δεν συντρέχει περίπτωση αυτεπάγγελτης εφαρμογής επιεικέστερου νόμου, αφορώντος στην προαναφερόμενη αξιόποινη πράξη, για την οποία κηρύχθηκαν ένοχοι οι αναιρεσείοντες, που να ισχύει μετά τη δημοσίευση της προσβαλλόμενης απόφασης (άρθρ. 514 β' ΚΠΔ), πρέπει η υπό κρίση αίτηση αναίρεσης να απορριφθεί ως ανυποστήρικτη και να επιβληθούν σε βάρος τους τα έξοδα της ποινικής διαδικασίας (άρθρ. 577 παρ. 2 περ. α σε συνδ. με άρθρ. 578 παρ. 1 του ΚΠοινΔ, όπως τροποπ. με τα άρθρ. 114 και 115 του Ν. 5090/2024), όπως ειδικότερα ορίζεται στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει τη με αριθμό 1/26-02-2024 αίτηση των αναιρεσειόντων 1) Ε. συζ. Π. Σ., το γένος Μ. Λ., και 2) Π. Σ. του Θ. για αναίρεση της με αριθμ. 23/2024 απόφασης του Τριμελούς Πλημμελειοδικείου Κυπαρισσίας, που δίκασε ως δευτεροβάθμιο δικαστήριο. Επιβάλλει στους αναιρεσείοντες τα δικαστικά έξοδα, τα οποία ανέρχονται σε οκτακόσια (800) ευρώ για τον καθένα από αυτούς. Κρίθηκε και αποφασίσθηκε στην Αθήνα στις 12 Ιουνίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 26 Ιουνίου 2024. Η ΠΡΟΕΔΡΕΥΟΥΣΑ

LEGAL REFERENCES
Articles Referenced: άρθρου 512 παρ. 1 εδ. γ', άρθρα 155, άρθρου 166, άρθρου 514 εδ. α', άρθρου 512, άρθρου 94 παρ. 8, άρθρα 29 παρ. 1, άρθρα 155 παρ. 2, άρθρου 514, άρθρου 94, άρθρα 29
Article Codes: ΠΚ
Law References: nan
Total Articles Cited: 8

DATES MENTIONED: 26-02-2024|04-04-2024|27-03-2024|22-05-2024|12-06-2024|26-06-2024

SOURCE: https://areiospagos.gr/nomologia/apofaseis_DISPLAY.asp?cd=6921KJ9J0PFDXW5EBGK8ZAYPYIZMAE&apof=886_2024&info=ΠΟΙΝΙΚΕΣ -  Ζ